จัดพอร์ตท้ายปี! โบรกคัด 5 ธีมเด่นลงทุน “สั้น-กลาง” เน้นโรงไฟฟ้า-ปันผลสูง
จัดพอร์ตท้ายปี 65 โบรกคัด 5 ธีมเด่นลงทุนสั้น-กลาง เน้นกลุ่มโรงไฟฟ้า-ปันผลสูง พ่วงจับตาหุ้น Big Cap กลุ่ม SET50-SET100 Rebalance มีผลวันนี้
จัดพอร์ตท้ายปี! โบรกคัด 5 ธีมเด่นลงทุนสั้น-กลาง เน้นกลุ่มโรงไฟฟ้า-ปันผลสูง พ่วงจับตาหุ้น Big Cap กลุ่ม SET50-SET100 Rebalance มีผลวันนี้
30 ธ.ค. 2565

บล.กสิกรไทย ระบุในบทวิเคราะห์วันนี้(30 ธ.ค.65) ว่าทิศทางตลาดหุ้นไทยวันนี้ คาดแกว่งตัว เชื่อว่ามูลค่าการซื้อขายจะเบาบางเนื่องจากนักลงทุนเริ่มหยุดช่วงสิ้นปี โดยประเด็นที่ติดตามหลักๆคือต่างประเทศวันนี้ ทำเนียบเครมลิ้นแถลงว่า ประธานาธิบดี ปูติ๊น ผู้นำรัสเซีย จะสนทนากับประธานาธิบดีสิ้ จิ้นผิง ผู้นำจีน ผ่านระบบ Video ไนประเด็นการเมืองระหว่างประเทศ ส่วนในประเทศหลักๆคือ ตัวเลขเศรษฐกิจของไทย และฝั่งจีนที่จะประกาศช่วงท้ายสัปดาห์ อาทิ ตัวเลข Private Consumption index ของไทยเดือน พ.ย. คาด -0.4% เทียบเดือนก่อนหน้า และตัวเลข NBSManufacturing PMI ของจีนเดือน ธ.ค. คาด 49.5 จุด (+ 3.1% เทียบเดือนก่อนหน้า) และติดตามการเคลื่อนไหวหุ้น Big Cap โดย SET50-SET100 Rebalance จะมีผลวันนี้
โดยแนะนำลงทุนระยะสั้น-กลาง 5 ธีมเด่น อาทิ 1.) วันนี้เราประเมินหุ่นกลุ่ม Growth กลุ่ม Tech Consult และกลุ่มอิเล็กทรอนิกส์จะมีกระแสก็งกำไร ตามหุ้น Tech สหรัฐที่ปรับขึ้นแรงเมื่อคืนมองบวกต่อ BE8, BBIK, SVI ฯลฯ
2.) กลุ่มโรงไฟฟ้า SPP อาทิ BGRIM, GPSC เรายังแนะนำถือต่อจากที่เคยแนะนำก่อนหน้า เชื่อว่าประเด็นค่า Ft งวด ม.ค.- เม.ย. กกพ. เคาะแล้วเมื่อวานที่ 5.33 บาทต่อหน่วย สูงกว่าสมมติฐานที่ KS คาดที่5.2 บาทต่อหน่วย มี Upside และปลดล็อก Overhang ราคาหุ้น รวมถึงยังมีปัจจัยหนุนจาก Gas pool price ที่แนวโน้มปรับลง และเงินบาทแนวโน้มแข็งค่าต่อ
3.)หุ้นปันผลสูง : ที่เคยแนะนำก่อนหน้า อาทิ AP,LH, ORI, RATCH, EGCO, KKP, BBLหลายบริษัทราคาหุ้นปรับขึ้นมาจน Upside เริ่มจำกัดจาก TargetPrice ยังแนะนำ let profit Run โดยหุ้นที่ยัง Laggard หลักๆคือกลุ่มโรงไฟฟ้าโดยรวมเรายังมองบวกกับหุ้นปันผลตามสถิติเดิมคือ หุ้นปันผลมักจะ perform ในช่วงไตรมาส 1/66
4.) หุ้นร้านขายยาและอาหารเสริม อาทิ HL, MEGA, TIPCO, KISS คาดยังมีกระแสเก็งกำไรต่อจาก ชาวจีนเดินทางเข้าประเทศเร่งซื้อยารักษา Covid, สเปย์กันโควิด , ฟ้าทะลายโจร
5.หุ้นที่ทิศทางผลประกอบการผ่านจุดต่ำสุด หรือทิศทางกำไรดีต่อเนื่องตั้งแต่ ไตรมาส 4/65 และราคาหุ้นอยู่ในโซนล่าง อาทิ AEONTS, D, DOHOME แนะนำลงทุนส่วนกลุ่มที่ราคาปรับขึ้นมาแล้ว อาทิ AURA, MOSHI ยังแนะนำ let profit Run